பல்கலைக்கழகத்தில் கணபதியின் நடவடிக்கைகள் குறித்து கண்காணிப்பது, விசாரணை நடத்துவது என லஞ்ச ஒழிப்புத்துறை மும்முரம் காட்டி வந்தது. கணபதியைக் கண்காணிக்க 2 ஆண்டுகளுக்கு முன்னரே லஞ்ச ஒழிப்புத்துறை சார்பில் ஒரு குழு அமைக்கப்பட்டிருந்தது. அந்தக் குழு கணபதியை நிழல்போல் பின்தொடர்ந்துகொண்டிருந்தது. பல்கலைக்கழகத்திலிருந்து சிலரும் கணபதிக்கு எதிரான ஆதாரங்களைக் கொடுத்துள்ளனர். அவை போதுமான அளவுக்கு இல்லாததால் உறுதியான ஆதாரம் கிடைப்பதற்காக லஞ்ச ஒழிப்புத்துறையினர் பொறிவைத்துக் காத்திருந்தனர். இது எல்லாம் தெரிந்தும் மீண்டும் சுரேஷிடம் கைநீட்டத் துணிந்திருக்கிறார் கணபதி.